Atlete maak skool trots | Netwerk24
Atlete maak skool trots
15 April 2021 06:08
Twee leerlinge aan Grey-kollege (sekondêr) spog met 'n goue medalje nadat hulle van 8 tot 11 April aan Atletiek Suid-Afrika se nasionale kampioenskapsbyeenkoms in die Paarl deelgeneem het.
Aron Alvarez Aranda (o.18) het met 'n afstand van 63,46 m in diskusgooi 'n goue medalje verwerf, terwyl DJ Liebenberg (o.20) in gewigstoot met 'n afstand van 19,09 m goud behaal het. Hierdie prestasie het ook vir DJ tweede op die wêreldranglys in sy ouderdomsgroep geplaas.
In die hamergooi het Aron met 'n afstand van 58,44 m 'n bronsmedalje verwerf. DJ se persoonlike beste afstand van 51,64 m het hom 'n vierde plek in diskusgooi besorg.